Witkacy teatraliseeritud fotode näitus
„Stanisław Ignacy Witkiewicz – Witkacy (1885 – 1939) – metafüüsilised portreed“
9. novembrini saab vaadata Tartu Uue Teatri galeriis Stanisław Ignacy Witkiewiczi tööde väljapanekut. Näitus on korraldatud seoses Poola Rahvusliku Teatri Aasta 2015 ning Witkacy 130. sünniaastapäeva puhul.
Näituse avamine on 8. septembril kell 16, samas esitletakse ka Hendrik Lindepuu kirjastuse poolt väljaantud Witkiewiczi kogumikku „Hullumeelne ja nunn. 14 pöörast näidendit“.
Kõik huvilised on oodatud! Witkacy kirjandusest, fotograafiast ja maalikunstist räägivad kirjandusest, fotograafiast, maalikunstist räägivad teatriteadlane Sławomira Borowska-Peterson ning tõlk ja väljaandja Hendrik Lindepuu. Kohapeal saab erihinnaga raamatut osta. Poola saatkond pakkub ka veini.
„Välja sai valitud 40 parimat, kõige imetlusväärsemat Stanisław Ignacy Witkiewiczi fotot, mis on läinud fotograafia ajalukku. Neist 20 on pärit veel enne aastat 1914, teine pool aga maailmasõdade vahelisest ajast.
Fotograafia oli varem tuntud eelkõige autoportreede ja oma lähedaste või sõprade portreefotodena. Osa neist on „kitsalt kadreeritud“ näod. See kompositsioonitüüp on iseloomulik Witkiewiczile. Poola fotograafias ei kasutanud mitte keegi varem enne teda nii järjekindlalt suletud close-up kaadreid, mis on jätkuvalt kasutusel filmides. Witkiewiczi Close-up’id tõusevad esile mitte ainult uudse lähenemise poolest, vaid ka neil jäädvustatud inimeste nägude ebatavaliste, „metafüüsiliste“ ilmetega.
Sõdadevahelisest ajast pärit fotod on loodud fotograafi ja samas ühtlasi ka kunstniku rolli täiesti teistsuguse kunstilise mõtestamise tulemusena. Need dokumenteerivad tema poolt loodud teatraalseid situatsioone (tihti ta sõprade osalusel), performance´eid, tema teatrile lähedasi „kujutluspiltide stseene“. Neid iseloomustab müstifikatsioon, absurd ja grotesk, mõnikord on nad võrreldavad sürrealistliku või dadaistliku maailmanägemisega.
Eelnimetatud kolme fotodegruppi ning mõningaid üksikuid pilte, mis selle kunstniku jaoks on ikoonilisteks saanud, iseloomustatakse ja kirjeldatakse näituse saalis saadaval olevates tekstides.“
Näituse kuraator Stefan Okołowicz, 2014
Näituse korraldajad Tartus:
Poola Vabariigi Suursaatkond Tallinnas
Tartu Uus Teater
Eesti Teatri Festival Draama 2015